Anekdotai apie Petriuką
1
Ateina į klasę Petriukas su ištinusia lūpa. Draugai teiraujasi, kas jam atsitiko. 
– Plaukiojom su tėvu valtimi po ežerą, ir man ant lūpos nutūpė vapsva. 
– Ir ji tau įkando? – susidomėjo draugai. 
– Ne, nespėjo, – papurtė galvą Petriukas, – tėvas ją irklu užmušė.

2
– Išvardinkite man keturis naminius gyvūnus, – sako mokytoja. 
– Šuo ir trys šuniukai, – žvaliai atsako Petriukas.

3
Petriukas autobuse šniurkščioja nosimi. Viena dama susierzinusi kreipiasi į jį: 
– Mano mažasis drauge, ar tu neturi nosinės? 
Petriukas su nepasitikėjimu atsako: 
– Turiu, ponia. Bet aš jos niekada neskolinu.

4
Mama – sūnui: 
– Kodėl tu šlapias? 
– Mes su Petriuku žaidėme šunis. 
– ??? 
– Aš buvau medžiu...

5
– Petriuk, – klausia mokytojas. – Kodėl dvi dienas nebuvai mokykloje? 
– Užvakar mama mano kelnes išskalbė... 
– O vakar? 
– Vakar einu į mokyklą pro jūsų namą, žiūriu – kelnės džiūsta. Apsisukau ir grįžau namo.

6
– Vaikai, kas yra egoistas? – klausia mokytojas. 
– Egoistas – tai toks žmogus, kuris niekada negalvoja apie mane, – atsako Petriukas.

7
Mokytojas uždavė mokiniams parašyti rašinėlį apie šunį. 
Kitą dieną, patikrinusi namų darbus, paklausė Petriuką su Jonuku, 
kuris nuo kurio nusirašė. 
– Judviejų rašinėliai žodis žodin panašūs,– pasakė. 
– Mes nenusirašėme, – atsikalbinėjo Petriukas su Jonuku. – Mudu abu rašėme 
apie kaimynės Margį.

8
Vyksta gramatikos pamoka: 
Mokytoja prie lentos iškviečia Rūtelę ir sako: 
– Parašyk sakinį su žodžiais „mergaitė“ ir „miškas“. 
Rūtelė parašė: „Mergaitė išėjo iš miško.“ 
– Gerai, Rūtele, sėskis, o tu, Petriuk, perdaryk tą sakinį į neigiamą. 
„Ne mergaitė išėjo iš miško“. 
– Ne, Petriuk, negerai, reikia ištaisyti, – sako mokytoja. 
– Panele mokytoja, šito jau neištaisysi – šitas jau visam gyvenimui... 
  
9
Mokytojas: 
– Vaikai, atsistokite, kas save laikote kvailais! 
Po kelių minučių atsistoja Petriukas. 
Mokytojas: 
– Petriuk, tai tu galvoji, kad esi kvailas? 
– Ne... Bet nepatogu, kai jūs vienas stovite...

10
Mokykloje mokytoja susipažįsta su vaikais: 
– Koks tavo vardas? 
– Joniukas, mano tėtis lietuvis ir mama lietuvė, reiškia, kad ir aš lietuvis. 
– Gerai, o tavo vardas? 
– Mano vardas Sara, mano mama žydė ir tėtis žydas, bet aš gimiau Lietuvoje, 
todėl esu lietuvė. 
Čia įsiterpia Petriukas: 
– Čia kažkokia nesąmonė, taip negali būti. Štai aš gimiau garaže – tai dabar išeina,  
kad aš koks nors Zaporožietis!

11
Petriukas klausia mamos: 
– Mama, kodėl tavo plaukai pražilo? 
– Tėvų plaukai pražyla dėl to, kad jų neklauso vaikai. 
– Aaa!!! Dabar suprantu, kodėl senelė tokia pražilusi.

Šaltiniai

 Anekdotai apie Petriuką
 Anekdotai apie Petriuką
Anekdotai